
_START_ARTICLE_
Britiske kommandosoldater
_START_PARAGRAPH_
Britiske kommandosoldater (British Commandos) var kampenheder, som blev oprettet under anden verdenskrig i juni 1940 efter anmodning fra den britiske premierminister Winston Churchill._NEWLINE_Formålet med enhederne var at udføre angreb (kommandoraids) mod det af Nazityskland okkuperede Europa._NEWLINE_Fra begyndelsen var det frivillige fra den engelske hær, som udgjorde mandskabet i de nyoprettede enheder, men senere blev der tilført frivillige soldater fra andre britiske værn og mandskab, som var flygtet eller strandet i England, fra de tysk okkuperede lande._NEWLINE_Af danske frivillige er major Anders Lassen._NEWLINE_Under krigen blev antallet af kommando-enheder opgjort til 30 individuelle organisationer._NEWLINE_Enhederne udførte kamphandlinger fra polarcirklen, blandt andet i Norge, middelhavsområder, mellemøsten til lande i Sydøstasien._NEWLINE_Operationerne rangerede mandskabsmæssigt fra små grupper af soldater, som blev landsat fra søen eller nedkastet med faldskærm, til større enheder af brigade-størrelse som spydspidser under de allieredes invasioner i Europa og Asien._NEWLINE_Efter verdenskrigen blev de fleste kommando-enheder opløst. Tilbage var Royal Marines og 3. Commando Brigade.
_START_SECTION_
Kampenheder i dag
_START_PARAGRAPH_
I (2014) findes der kommando-enheder i flere lande: